డోనాల్డ్ ట్రంప్
డోనాల్డ్ జాన్ ట్రంప్ అమెరికా రాయకీయ నాయకుడు, వ్యాపారవేత్త, బుల్లితెర వ్యాఖ్యాత, రచయిత మరియు 2016 అమెరికా అధ్యక్ష్య ఎన్నికలో రిపబ్లికన్ పార్టీ తరపున నవంబర్ నెలలో జరిగిన ఎన్నికలలో అధ్యక్షునిగా ఎన్నికయ్యారు. 
=బాల్యము=
జున్‌ 14, 1946న ఫ్రెడ్‌ ట్రంప్‌- మేరీ అన్నా మెక్‌లాయిడ్‌ దంపతులకు రెండో సంతానంగా డోనాల్డ్‌ ట్రంప్‌ న్యూయార్క్‌లో జన్మించారు. ట్రంప్‌ తండ్రి మూలాలు జర్మనీలో.. తల్లి మూలాలు స్కాట్లాండ్‌లో ఉన్నాయి. ఈ దంపతులకు మొత్తం నలుగురు సంతానం. ట్రంప్‌ బాల్యం, విద్యాభ్యాసం న్యూయార్క్‌లోనే పూర్తయ్యాయి.ట్రంప్‌ కుటుంబం జమైకా ఎస్టేట్స్‌లో ఉన్నప్పుడు క్యూ ఫారెస్ట్‌ స్కూల్లో చదువుకునేవారు. అయితే కొన్ని సమస్యల కారణంగా 13వ ఏటే ఆ స్కూల్‌ నుంచి బయటకు వచ్చేసి న్యూయార్క్‌ మిలటరీ అకాడమీలో చేరారు. అక్కడే హైస్కూల్‌ విద్యను పూర్తి చేశారు. తర్వాత బ్రోనెక్స్‌లోని ఫార్డమ్‌ విశ్వవిద్యాలయంలో రెండేళ్లు చదివారు. అనంతరం అమెరికాలోనే స్థిరాస్తి వ్యాపారానికి సంబంధించిన కోర్సులు ఆఫర్‌ చేసే పెన్సిల్వేనియా విశ్వవిద్యాలయానికి చెందిన వాటర్‌లూన్‌ స్కూల్‌ నుంచి ఆయన అర్థశాస్త్రంలో డిగ్రీ పట్టా పుచ్చుకున్నారు. ఆయన తమ కుటుంబ సంస్థ అయిన ఎలిజబెత్‌ ట్రంప్‌ అండ్‌ సన్స్‌లో పని చేసేందుకే ఇక్కడ చదివారు. ట్రంప్‌ సోదరుడు 1981లో మద్యానికి బానిసై మృతి చెందారు. ఇదే తనను మద్యం, ధూమపానం నుంచి దూరంగా ఉంచిందని ట్రంప్‌ తరచూ చెబుతుంటారు.
టైగర్ వుడ్స్
సైప్రస్, కాలిఫోర్నియాలో ఎర్ల్ (1932-2006) మరియు కుల్టిడా (టిడా) వుడ్స్ (1944లో జననం) దంపతులకు వుడ్స్ జన్మించాడు. వివాహం ద్వారా వారికి అతనొక్కడే సంతానం. అయితే మరో ఇద్దరు సోదరులు కూడా ఉన్నారు. వారు ఎర్ల్ జూనియర్ (1955లో జననం) మరియు కెవిన్ (1957లో జననం). అలాగే రాయ్‌సీ (1958 జననం) అనే సోదరి కూడా ఉంది. వీరు ఎర్ల్ వుడ్స్ మరియు అతని మొదటి భార్య బార్బరా వుడ్స్ గ్రే దంపతుల 18 ఏళ్ల వైవాహిక జీవితంలో జన్మించారు. ఎర్ల్ ఒక విశ్రాంత లెఫ్ట్‌‍నెంట్ కల్నల్ మరియు వియత్నాం యుద్ధ వీరుడు. ఇతడు ఆఫ్రికన్ అమెరికన్, చైనీస్ యొక్క మిశ్రమ జాతికి మరియు నేటివ్ అమెరికన్ వంశక్రమానికి చెందినవాడు. కుల్టిడా (వంశం పేరు, పున్సావద్) వాస్తవికంగా థాయ్‌లాండ్‌కు చెందినది. ఆమె థాయ్, చైనీస్ మిశ్రమ జాతికి మరియు డచ్ వంశక్రమానికి చెందినది. ఈ కారణాల వల్ల వుడ్స్ సగం ఆసియన్ (నాలుగో వంతు చైనీస్ మరియు నాలుగో వంతు థాయ్), నాలుగో వంతు ఆఫ్రికన్ అమెరికన్, ఎనిమిదో వంతు నేటివ్ అమెరికన్ మరియు ఎనిమిదో వంతు డచ్‌గా మారాడు. అతను తన జాతిసంబంధ కూర్పును "“కాబ్లినేసియన్”" (ఒక అక్షరసంబంధ సంక్షిప్తీకరణ. దీనిని అతను కా కాశీయన్, బ్లా క్, (అమెరికన్) ఇం డియన్ మరియు ఆసియన్‌ నుంచి ఆవిష్కరించాడు).